Velkomin i spennandi vikuferð á vit seiðandi menningar og margbrotnar söguslóðir marokkósku þjóðarinnar . Við þræðum leiðina á milli slóða og borga sem allar geyma ríka sögu og hefðir í ævafornum miðborgum sem litlum breytingum hafa tekið í aldanna rás . Það verður enginn svikinn af þessari innsýn í litríkt mannlif og matarlist , magnaða menningu og stórbrotnar minjar um liðna tíð . Samskonar ferðir síðustu ár tókust einstaklega vel . Beint leiguflug til Marrakesh þar sem enskumælandi fararstjórinn tekur á móti þátttakendum . Rútuferð til Ayoub Marracech hótelsins ( eða sambærilegs hótels ) . Kvöldverður á hótelinu er innifalinn í verði . Að loknum morgunverði hefst dagsferð um helstu undur Marrakesh . Meðal annars skoðum við Menara-skrautgarðana og eyðum drjúgum tíma í hinum tímalausa gamla borgarhluta og stöldrum við á helstu merkisstöðum , t.d. Bahia-höllinni , Saadien-gröfunum og risatorginu Djemaa el Fna . Auðvitað reikum við líka um götur og torg , upplifum ósvikið andrúmsloft þessarar einstöku borgar . Hádegisverðarstopp um miðjan dag ( ekki innifalinn ) en kvöldverður er innifalinn og gist verður aftur á Ayoub Marracech-hótelinu . Eftir morgunverð ökum við frá Marrakesh upp í Atlasfjöllin en þetta er lengsta dagleiðin ( 460 km ) . Fyrsti áfangastaðurinn er borgin Beni Mellal sem margir telja eina fegurstu borg landsins en byggðin er ævaforn og m.a. er talið að manngerðir hellar séu til marks um híbýli nútíma-mannsins í árdaga . Hér verður snæddur hádegisverður ( ekki innifalinn ) . Ferðin heldur áfram til bæjarins Azrou sem stendur í 1250 metra hæð og áfram framhjá Ifran sem er mest sótti sumar - og vetrarstaður Marokkómanna . Áfangastaður dagsins er borgin Meknes þar sem snæddur verður kvöldverður ( innifalinn ) og gist næstu nótt í Fes . Meknes er fyrrum höfuðborg Marokkó og gamli bærinn er umkringdur voldugum virkisveggjum og sedrusviðarskógi og mikið sóttur af ferðamönnum . Eftir morgunverð hefst dagsferð um Fes , sem stundum er kölluð “ draumaborgin “ , hún var stofnuð á 8. öld og er elst hinna fjögurra konunglegu borga í Marokkó . Það er sem við stígum aftur í miðaldir þegar við göngum um gömlu borgina . Heimsækjum m.a. hina frægu Karaouine - mosku ( förum ekki inn ) sem byggð var byggð árið 857 . Moskan er talin heilagasta moska landins og mikið sótt af múslimum til bæna og íhugunar . Þá verður á vegi okkar Medersa Attaryne , þar sem nemendur stúdera Kóraninn en byggingarnar eru á heimsminjaskrá UNESCO . Þá hið undursamlega grafhýsi My Isdriss ( förum ekki inn ) og loks listamannahverfið þar sem listasmíðin er margbreytileg . Hádegisverður í Fes ( ekki innifalinn ) en síðan göngum við um gömlu borgina og drekkum í okkur mannlífið . Kvöldverður ( innifalinn ) og gisting næstu nótt . Um morguninn verður komið við í Meknes en síðan ekið áfram til Rabat , höfuðborgar Marokkó . Litast um í borginni og haldið m.a. til Konungshallarinnar , Hassan-turnsins , grafhýsis Mohammed V ( afa núverandi konungs ) og endað á markaðnum sem ilmar af handverki og framandi kryddum . Eftir hádegisverð ( ekki innifalinn ) heldur ferð áfram til Casablanca , þeirrar seiðandi borgar , þar sem við tekur skoðunarferð ; skyldi Inghrid og Bogart enn bregða fyrir ? Kvöldverður ( innifalinn ) . Um morguninn lokum við hringnum og ökum til Marrakesh . Á leið út úr borginni verður komið við í grafhýsi Hassans II ( aðgangur ekki innifalinn ) sem var konungur landins 1961 - 1999 . Hann fær misjöfn eftirmæli og þótti harður og óvæginn einræðisherra . Í leiðarlok í Marrakesh verður borðaður hádegisverður á hótelinu ( innifalinn ) , slakað á og notið lífsins . Kvöldmatur að hætti hvers og eins ( ekki innifalinn ) en í boði verður kvöldverður með þjóðlegri skemmtidagskrá á marokkóskum veitingastað . Síðustu nóttina verður gist aftur á Ayoub Marracech hótelsinu Að loknum morgunverði verður hugað að heimferð og þátttakendum ekið út á flugvöll . Flogið með Icelandair beint frá Keflavík til Marrakesh og tekur flugið um 5 klst . Vegabréf þurfa að hafa gildistíma fram yfir 6 mánuði áætlaðs heimafarardags . Mikilvægt er að nöfn á bókunum stemmi nákvæmlega við nöfn í vegabréfi . Minnum á ferðaskilmála Úrvals-Útsýnar ( sjá uu.is ) . Verð og dagsetningar Innifalið í verði : Beint flug fram og til baka , flugvallagjöld og skattar , ferðataska og handfarangur , gisting , 6 nætur á 4 stjörnu gistingu , farartæki sem hæfir stærð hópsins , hálft fæði ( morgun - og kvöldverður nema 19. okt er hádegisverður í stað kvöldverðar ) , og enskumælandi fararstjóri . Ekki innifalið í verði : Athugið að ekki er boðið upp á fararstjórn , drykkir , aðgangur að einstökum stöðum sé þess krafist , eða ferðatryggingar . Sæki verð ... Úrval Útsýn Hlíðasmára 19 , 201 Kópavogi Þjónustu - og söluver : Opið 9:00 – 17:00 , alla virka daga